Diari Oficial de la Generalitat Valenciana


Sumari del DOGV 3552, del 03-08-1999 (1999/6649)

ORDRE de 8 de juny de 1999, de la Conselleria de Presidència, per la qual s'aprova la creació, classificació i exempció de l'obligació de sostenir el lloc de secretaria de la Mancomunitat de Serveis Socials Marina Baixa.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3552

Data del DOGV
:   03-08-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/6649


Data del document
:   08-06-1999

Organisme emissor
:   Conselleria de Presidència

Tipus de document
:   Ordre

Descriptors 

:   * professió administrativa
    * administració local
    * associació de municipis

ORDRE de 8 de juny de 1999, de la Conselleria de Presidència, per la qual s'aprova la creació, classificació i exempció de l'obligació de sostenir el lloc de secretaria de la Mancomunitat de Serveis Socials Marina Baixa. [1999/F6649]
  
El Ple de la Mancomunitat de Serveis Socials Marina Baixa va aprovar, en la sessió del dia 26 de març de 1998, l'acord de creació del lloc de secretaria i la seua classificació en classe tercera, reservada a funcionaris de la subescala de secretaria-intervenció.
  
En el mateix acord plenari se sol·licità d'aquesta Conselleria de Presidència l'exempció de l'obligació de sostenir el lloc de secretaria, en atenció a l'escàs volum de serveis a prestar i dels escassos recursos econòmics amb què compta la mancomunitat, així com que les funcions siguen exercides per funcionari o funcionaris amb habilitació de caràcter nacional, propi d'algun dels municipis que integren la mancomunitat, mitjançant el sistema d'acumulació.
  
La Diputació Provincial d'Alacant ha emés informe favorable a l'exempció sol·licitada.
  
L'expedient ha sigut tramitat conforme a les prescripcions legals.
  
De conformitat amb allò establit en l'article 5, apartats 1, 2 i 17, del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local, amb habilitació de caràcter nacional, i fent ús de les competències atribuïdes en l'article 2.a) i c) del mateix text legal,
  
ORDENE
  
Primer
  
Crear el lloc de secretaria de la Mancomunitat de Serveis Socials Marina Baixa i classificar-lo en classe tercera. La provisió d'aquest lloc està reservada a funcionaris d'administració local amb habilitació de caràcter nacional, de la subescala de secretaria-intervenció.
  
Segon
  
Eximir la Mancomunitat de Serveis Socials Marina Baixa de l'obligació de sostenir el lloc de secretaria. Les funcions reservades a aquest lloc seran exercides per funcionaris d'administració local amb habilitació de caràcter nacional d'algun dels municipis que la integren.
  
Contra aquesta ordre, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes, comptat des de l'endemà de la publicació, o bé recurs un contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la publicació. Tot això de conformitat amb allò que s'ha establit en els articles 116 i 117 de la llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 8 de juny de 1999
  
El conseller de Presidència,
  
JOSÉ JOAQUÍN RIPOLL SERRANO